LIETUVOS RESPUBLIKOS ŽEMĖS ŪKIO MINISTRO

Į S A K Y M A S

**DĖL ŽEMĖS ŪKIO MINISTRO 2000 M. GRUODŽIO 28 D. ĮSAKYMO Nr. 375 „DĖL EKOLOGINIO ŽEMĖS ŪKIO TAISYKLIŲ PATVIRTINIMO“ PAKEITIMO**

2013 m. gegužės 13 d. Nr. 3D-348

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. [83-2327](https://www.e-tar.lt/portal/lt/legalAct/TAR.64CF02BD2377); 2010, Nr. [125-6405](https://www.e-tar.lt/portal/lt/legalAct/TAR.BD42650DDF53)), 9.17 punktu,

p a k e i č i u Lietuvos Respublikos žemės ūkio ministro 2000 m. gruodžio 28 d. įsakymą Nr. 375 „Dėl Ekologinio žemės ūkio taisyklių patvirtinimo“ (Žin., 2001, Nr. [1-21](https://www.e-tar.lt/portal/lt/legalAct/TAR.8F7A9A00595F); 2009, Nr. [6-178](https://www.e-tar.lt/portal/lt/legalAct/TAR.7DB666BD245F); 2013, Nr. [39-1915](https://www.e-tar.lt/portal/lt/legalAct/TAR.98BE201F2521)):

1. Išdėstau 2.2 punktą taip:

„2.2. Žemės ūkio gamybos ir maisto pramonės departamento Agroaplinkosaugos ir ekologinio ūkininkavimo skyriui kontroliuoti sertifikavimo įstaigų, susijusių su Ekologinio žemės ūkio taisyklėse nustatytų funkcijų vykdymu, veiklą.“

2. Nurodytuoju įsakymu patvirtintose Ekologinio žemės ūkio taisyklėse:

2.1. Išdėstau 12.1 punktą taip:

„12.1. augalininkystės, gyvulininkystės, bitininkystės, akvakultūros gyvūnų produktų gamybą iki einamųjų metų birželio 15 d. sertifikavimo įstaigai raštu teikia jos nustatytos formos prašymą sertifikuoti;“

2.2. Išdėstau 15 punktą taip:

„15. Visi pareiškėjai, ketinantys sertifikuoti gamybą kaip ekologinę, kasmet iki birželio 15 d. Paramos už žemės ūkio naudmenų ir kitus plotus paraiškos ir tiesioginių išmokų administravimo bei kontrolės taisyklėse nustatyta tvarka pateikia paramos paraišką.“

2.3. Pripažįstu netekusiu galios 16 punktą.

2.4. Išdėstau 51.2 punktą taip:

„51.2. naminiai paukščiai ir kiti šių taisyklių 51.1 punkte nenurodyti gyvūnai (išskyrus bites) – kiekvienas atskirai arba ženklinamos bandos, partijos, pulkai;“.

Aplinkos ministras,

pavaduojantis žemės ūkio ministrą Valentinas Mazuronis